लापता युवक का शव तालाब में उतरता मिला
एकयुवक का शव मंगलवार को समचाना गांव के तालाब में उतराता मिला। शव की सूचना गांव में फैलने पर ग्रामीण तालाब के पास एकत्र हो गए। गांव के ही दो युवकों ने तालाब से शव को बाहर निकाला। सूचना मिलने पर मौके पर पहुंची पुलिस ने शव को कब्जे में लेकर जांच शुरू की तो उसकी पहचान सुरेंद्र पुत्र जयकरण के रूप में हुई, जो चार दिन से घर से लापता था। पुलिस ने शव का पोस्टमार्टम करवाकर उसके परिजनों को सौंप दिया। मृतक के पिता जयकरण ने पुलिस को बताया कि उसका पुत्र सुरेंद्र हसनगढ़ में एक कंपनी में नौकरी करता था। चार दिन पहले वह घर से निकला था, लेकिन वापिस नहीं लौटा। कंपनी में पता लगाया तो पता चला कि वह वहां भी नहीं पहुंचा। पुलिस ने मामले की जांच शुरू कर दी है।
मृतक सुरेंद्र का फाइल फोटो।
hin_Deva hin_Deva hin_Deva